Publication: Magyar Közlöny
Issue: MK-2000-82 (Year: 2000, Number: 82)
Era: 1990-2004
Section: szóló 1997. évi LXXXII. törvény alapján történő vagyonkezelés.
Paragraph Index: 395

30.L.1. HATÁRID ŐS ELADÁSI ÜGYLETEK ADATAI Ebben a táblában a befektetési szolgáltatónak a tőzsdén kívül a beszámolási időszak folyamán befektetési eszközökre kötött határidős eladási ügyleteiről kell hetente adatot szolgáltatni. A jelentés kitöltése A határidős üzletkötéseket befektetési eszközönként, az értékpapír alaptermék esetében az azonnali (prompt) ügyleteknél jelzett sorrend szerint, az értékpapírnak nem minősülő befektetési eszközöket a lista végén kell jelenteni. Az a) oszlopban az alaptermék (az ügylet mögöttes befektetési eszköze) rövid, de azonosítható nevét (swap ügylet esetében a kamat- deviza- vagy tőkecsere elnevezést), a b) oszlopban az alaptermék egyedi azonosítóját (kóddal rendelkező értékpapírok esetében az ISIN kódot) kell feltüntetni. Egyedi azonosítóval nem rendelkező befektetési eszköz esetén a mezőt üresen kell hagyni. A c) oszlopban kell az ügylet kötési árát kimutatni. Swap ügylet esetében a mezőt üresen kell hagyni. A d) oszlopban az ügyletnek a kötési ár és a mennyiség segítségével kiszámított árfolyamértékét, swap ügylet esetében a szerződés szerinti (notional) értéket kell szerepeltetni. Az e) oszlopban a lejárat dátumát (év, hó, nap) kell feltüntetni.

Source: https://magyarkozlony.hu/hivatalos-lapok/e57b817d5d110b9a3d7a9b00eb71e8fe04e25044/dokumentumok/d47d314b371d0bb789e80a8b422eea88586fef88/letoltes